Document ID: 32006R0151

32006R0151
L 025/1
JURNALUL OFÍCIAL AL UNIUNII EUROPENE
REGULAMENTUL (CE) NR. 151/2006 AL CONSILIULUI
din 24 ianuarie 2005
de modificare a Regulamentului (CE) nr. 2505/96 privind deschiderea și modul de gestionare a contingentelor tarifare comunitare autonome pentru anumite produse agricole și industriale
CONSILIUL UNIUNII EUROPENE,
având în vedere Tratatul de instituire a Comunității Europene, în special articolul 26,
având în vedere propunerea Comisiei,
întrucât:
(1)
Consiliul adoptă, la 20 decembrie 1996, Regulamentul (CE) nr. 2505/96 privind deschiderea și modul de gestionare a contingentelor tarifare comunitare autonome pentru anumite produse agricole și industriale (1). Trebuie să se satisfacă necesitățile de aprovizionare ale Comunității cu produsele respective, în cele mai bune condiții. Prin urmare, trebuie să se deschidă noi contingente tarifare comunitare cu drepturi vamale reduse sau zero pentru volumele corespunzătoare și să se prelungească perioada de valabilitate a anumitor contingente tarifare existente, fără a perturba totuși piețele acestor produse.
(2)
Întrucât volumul contingentar pentru anumite contingente tarifare comunitare nu este suficient pentru a satisface necesitățile industriei comunitare pentru perioada contingentară în curs, aceste volume contingentare ar trebui mărite cu efect de la 1 ianuarie 1995 și adaptate cu efect de la 1 ianuarie 1996.
(3)
Nu mai este în interesul Comunității să continue acordarea, în 2006, de contingente tarifare comunitare pentru anumite produse care au beneficiat de o suspendare a drepturilor vamale în 2005. Prin urmare, aceste produse ar trebui eliminate din tabelul prevăzut în anexa I la Regulamentul (CE) nr. 2505/96.
(4)
Ținând seama de numeroasele modificări care trebuie aduse, anexa I la Regulamentul (CE) nr. 2505/96 ar trebui înlocuită integral din motive de claritate.
(5)
Prin urmare, Regulamentul (CE) nr. 2505/96 ar trebui modificat în consecință.
(6)
Având în vedere importanța economică a prezentului regulament, este necesar să se invoce urgența prevăzută la punctul I.3 din protocolul anexat la Tratatul privind Uniunea Europeană și la tratatele de instituire a Comunităților Europene privind rolul parlamentelor naționale în Uniunea Europeană.
(7)
Întrucât anexa la prezentul regulament trebuie să se aplice de la 1 ianuarie 2006, prezentul regulament ar trebui să intre în vigoare de îndată,
ADOPTĂ PREZENTUL REGULAMENT:
Articolul 1
Anexa I la Regulamentul (CE) nr. 2505/96 se înlocuiește cu textul anexei la prezentul regulament, cu efect de la 1 ianuarie 1996.
Articolul 2
La anexa I la Regulamentul (CE) nr. 2505/96, pentru perioada contingentară cuprinsă între 1 ianuarie și 31 decembrie 2005:
-
volumul contingentar al contingentului tarifar 09.2603 se stabilește la 3 900 tone la o rată a drepturilor de 0 %,
-
volumul contingentar al contingentului tarifar 09.2975 se stabilește la 540 tone la o rată a drepturilor de 0 %.
Articolul 3
La anexa I la Regulamentul (CE) nr. 2505/96, pentru perioada contingentară cuprinsă între 1 ianuarie și 31 decembrie 2006:
-
volumul contingentar al contingentului tarifar 09.2002 se stabilește la 600 tone,
-
volumul contingentar al contingentului tarifar 09.2003 se stabilește la 1 400 000 de unități,
-
volumul contingentar al contingentului tarifar 09.2030 se stabilește la 300 tone,
-
volumul contingentar al contingentului tarifar 09.2603 se stabilește la 4 500 tone,
-
volumul contingentar al contingentului tarifar 09.2612 se stabilește la 1 500 tone,
-
volumul contingentar al contingentului tarifar 09.2624 se stabilește la 425 tone,
-
volumul contingentar al contingentului tarifar 09.2837 se stabilește la 600 tone,
-
volumul contingentar al contingentului tarifar 09.2975 se stabilește la 600 tone,
-
volumul contingentar al contingentului tarifar 09.2979 se stabilește la 800 000 de unități.
Articolul 4
Contingentele tarifare 09.2004, 09.2009, 09.2018, 09.2021, 09.2022, 09.2023, 09.2028, 09.2613, 09.2621, 09.2622, 09.2623, 09.2626, 09.2630, 09.2881, 09.2964, 09.2985 și 09.2998 se închid cu efect de la 1 ianuarie 1996.
Articolul 5
Prezentul regulament intră în vigoare în ziua următoare datei publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 24 ianuarie 2006.

Labels: 3
1
6